Grundejerforeningen Sønderklit har i længere tid været plaget af indbrud i sommerhusene syd for Sæby. Derfor ville sommerhusejerne gerne have opsat videoovervågning i området, men de har fået afslag på ansøgningen. Det fortæller P4 Nordjylland. Nordjyllands Politi har vurderet, at antallet af indbrud i år ikke har været højt nok. I år har der været fire indbrud i området, og det mener Nordjyllands Politi ikke er nok til at give en tilladelse til at sætte videoovervågning op. Formand for grundejerforeningen Sønderklit, Michael Christoffersen, siger til P4 Nordjylland, at han frygter, at antallet af indbrud vil stige igen, når der ikke længere er mediedækning af sagen. Naboerne i grundejerforeningen Nørklit fik i starten af året- i modsætning til Sønderklit - lov til at sætte kameraer op.

Opsummering:
Et sommerhusområde ved Sæby har søgt om at få lov til at sætte kameraer op for at holde tyve på afstand - men det må de ikke for politiet.